**แผนปฏิบัติการ**

**ศูนย์ปฏิบัติการภาวะฉุกเฉินทางสาธารณสุข**

**สถานการณ์ความจำเป็นเกี่ยวกับประเด็นการพัฒนา**

“ภาวะฉุกเฉินทางสาธารณสุข”(Public Health Emergency) หมายถึง เหตุการณ์การเกิดโรคหรือภัยคุกคามทางสุขภาพที่ก่อให้เกิดอันตรายต่อชีวิต อาจเป็นเหตุการณ์ที่ผิดปกติไม่เคยพบมาก่อนมีผลกระทบทางสุขภาพอย่างรุนแรง มีโอกาสที่จะแพร่ไปสู่พื้นที่อื่น หรือทำให้เกิดจำกัดการเคลื่อนที่ของผู้คนหรือสินค้าโดยภาวะฉุกเฉินทางสาธารณสุขมีแนวโน้มที่จะพบได้มากขึ้นเรื่อย ๆ โดยเฉพาะอย่างยิ่งภัยที่เกิดจากโรคติดต่อ เนื่องจากภาวะโลกร้อน เชื้อโรคก่อตัว และเปลี่ยนแปลงสายพันธุ์ตลอดเวลาความเจริญก้าวหน้าทางเทคโนโลยีทางการแพทย์และห้องปฏิบัติการที่สามารถตรวจจับการระบาดของโรคได้อย่างมีประสิทธิภาพมากยิ่งขึ้น และการเดินทางข้ามพรมแดนระหว่างประเทศที่อาจมีการแพร่ระบาดของโรคติดต่อได้ง่ายขึ้น เป็นต้น ในขณะที่ปัจจุบันปัญหาฉุกเฉินทางด้านสาธารณสุข เช่นการป้องกันควบคุมโรคที่เกิดจากภาวะภัยธรรมชาติ สารเคมีระเบิดหรือรั่วไหล การปนเปื้อนรังสี และนิวเคลียร์ก็เพิ่มสูงขึ้นเช่นกันซึ่งหากเกิดการระบาด หรือเกิดภาวะฉุกเฉินดังกล่าว จะส่งผลกระทบให้เกิดความเสียหายรุนแรงทั้งด้านสุขภาพ สังคมและเศรษฐกิจในวงกว้าง ทั้งในระดับประเทศและทั่วโลก

ในอดีตจนถึงปัจจุบันประเทศไทยประสบกับภาวะฉุกเฉินทางสาธารณสุขซึ่งเป็นโรคติดต่ออย่างต่อเนื่อง เช่น โรคทางเดินหายใจเฉียบพลันรุนแรง (SARS) โรคไข้หวัดนกโรคไข้หวัดใหญ่สายพันธุ์ใหม่ 2009 โรคติดเชื้อทางเดินหายใจตะวันออกกลาง (MERS) และโรคติดเชื้อไวรัสอีโบลา เป็นต้น ดังนั้นจึงมีความจำเป็นที่จะต้องพัฒนาการจัดการภาวะฉุกเฉินเหล่านี้ให้มีประสิทธิภาพเพื่อลดความเสียหายแก่ชีวิตและทรัพย์สิน ตลอดจนป้องกันไม่ให้เกิดการแพร่ระบาดของโรคในวงกว้างการจัดการภาวะฉุกเฉินเป็นกระบวนการที่ใช้ในการเตรียมความพร้อมและรับมือโรคติดต่อหรือโรคระบาดและการมีศูนย์ปฏิบัติการภาวะฉุกเฉิน (Emergency Operations Centers, EOC) ที่เป็นสถานที่สำหรับผู้บัญชาการเหตุการณ์ และกลุ่มภารกิจต่าง ๆ เพื่อให้สามารถทำงานประสานความร่วมมือ และจัดสรรทรัพยากรให้แก่ทีมปฏิบัติการให้สามารถทำงานได้อย่างเกิดประสิทธิภาพสูงสุด โดยปัจจัยที่จะสามารถทำให้ศูนย์ปฏิบัติการภาวะฉุกเฉินสามารถจัดการกับภาวะฉุกเฉินทางสาธารณสุขได้อย่างมีประสิทธิภาพ และป้องกันควบคุมโรคไม่ให้มีการระบาดอย่างมาก ได้แก่ ๑) บุคคลากรที่ได้รับการฝึกฝนแล้ว ๒) เครื่องมือ อุปกรณ์สื่อสาร และอุปกรณ์เทคโนโลยีสารสนเทศต่าง ๆ และ ๓) ระบบการทำงานแผนสำหรับเตรียมความพร้อมและตอบโต้ภาวะฉุกเฉินด้วยเหตุนี้กรมควบคุมโรค จึงได้จัดตั้งกองควบคุมโรคและภัยสุขภาพในภาวะฉุกเฉิน เพื่อรับผิดชอบในการเฝ้าระวังป้องกันควบคุมโรคและภัยสุขภาพระดับประเทศ มีขอบเขตด้านการเฝ้าระวังและป้องกัน การเตรียมความพร้อมและพัฒนาศักยภาพ การวางกลไกการตอบโต้ การสั่งการป้องกันควบคุมโรคและภัยสุขภาพ โดยเชื่อมต่อการทำงานร่วมกับหน่วยงานที่เกี่ยวข้องทั้งภายในและภายนอกกระทรวงสาธารณสุข และองค์กรต่างประเทศโดยเป็นหน่วยงานหลักในการพัฒนาระบบการจัดการภาวะฉุกเฉินทางสาธารณะสุข ด้านโรคติดเชื้อ โรคติดต่ออุบัติใหม่และโรคติดต่ออันตรายสนับสนุนการจัดการภาวะฉุกเฉินในภัยด้านอื่นๆให้สอดคล้องกับบทบาทหน้าที่ของกรมควบคุมโรค อีกทั้งยังเป็นหน่วยงานที่รับผิดชอบหลักในการประสานสนับสนุนองค์ความรู้ และการพัฒนาระบบการจัดการภาวะฉุกเฉินให้แก่หน่วยงานส่วนภูมิภาค ท้องถิ่น และหน่วยงานอื่นๆที่ร้องขอ ทั้งนี้เพื่อป้องกันและลดความสูญเสียทางสุขภาพ เศรษฐกิจและสังคมโดยรวม อันจะส่งผลดีต่อคุณภาพชีวิตของประชาชน

**วัตถุประสงค์**

1. เพื่อพัฒนาระบบจัดการภาวะฉุกเฉินทางสาธารณสุขด้านโรคติดต่อให้มีประสิทธิภาพ
2. เพื่อพัฒนาศักยภาพ ให้กับเจ้าหน้าที่ บุคลากรทางการแพทย์และสาธารณสุข และหน่วยงานที่เกี่ยวข้อง ให้มีความพร้อมในการปฏิบัติงาน ป้องกัน ควบคุมโรค และการดูแลรักษาผู้ป่วยโรคติดต่อในภาวะฉุกเฉินให้มีประสิทธิภาพ
3. เพื่อจัดหา และพัฒนาเครื่องมือ อุปกรณ์ เทคโนโลยีสารสนเทศต่าง ๆ รวมถึงระบบการทำงานและแผนรองรับสถานการณ์ฉุกเฉินด้านโรคติดต่อในภาวะฉุกเฉินให้มีประสิทธิภาพ

**เป้าหมาย**

 มีระบบปฏิบัติการภาวะฉุกเฉินที่สามารถรับมือภาวะฉุกเฉินทางสาธารณสุขที่เกิดจากโรคติดต่อได้อย่างรวดเร็วเป็นระบบมีความเป็นเอกภาพมีประสิทธิภาพและปลอดภัยในปี ๒๕๖๔

**ตัวชี้วัดตามเป้าหมาย**

1. ร้อยละของศูนย์ปฏิบัติการภาวะฉุกเฉินทางสาธารณสุขที่สามารถปฏิบัติงานได้อย่างมีประสิทธิภาพ แต่ละระดับ
2. ร้อยละของเจ้าหน้าที่ปฏิบัติการควบคุมโรคติดต่อ ติดเชื้อจากการปฏิบัติงานควบคุมโรคติดต่อ
3. ร้อยละของโรคติดต่อซึ่งเป็นภาวะฉุกเฉินทางสาธารณสุขสามารถควบคุมได้ตามเป้าหมายแผนโรค

**กลไกการบริหารจัดการแผนเพื่อให้แผนบรรลุตามวัตถุประสงค์/เป้าหมาย**

๑. พัฒนาระบบ (system) จัดการภาวะฉุกเฉินทางสาธารณสุขด้านโรคติดต่อให้มีประสิทธิภาพ

1. พัฒนาศักยภาพเจ้าหน้าที่ บุคลากรทางการแพทย์และสาธารณสุข (staff) ให้มีความพร้อมในการปฏิบัติงานเฝ้าระวังป้องกัน ควบคุมโรคและดูแลรักษาผู้ป่วยโรคติดต่อในภาวะฉุกเฉิน
2. จัดหาและพัฒนาเครื่องมือ อุปกรณ์ เทคโนโลยีสารสนเทศต่าง ๆ (stuff) รวมถึงระบบการทำงานและแผนรองรับสถานการณ์ฉุกเฉินด้านโรคติดต่อในภาวะฉุกเฉินให้มีประสิทธิภาพ

โดยมีกิจกรรมดำเนินการ

1. จัดโครงสร้างระบบบัญชาการเหตุการณ์
2. พัฒนาทีมตระหนักรู้สถานการณ์ (SAT) ทีมสอบสวนควบคุมโรค (Operation) และกลุ่มภารกิจอื่น ๆ
3. จัดทำและซ้อมแผนเผชิญเหตุ (IAP) สอดคล้องกับAll Hazard Plan (AHP) ระดับจังหวัด
4. จัดทำ Surge Capacity Plan และ Business Continuity Plan (BCP) ในทุกระดับ
5. ระบุและทำแผนจัดหาอุปกรณ์ ห้อง และเครื่องมือที่สำคัญและจำเป็นต่าง ๆ สำหรับการดำเนินงานในภาวะฉุกเฉิน
6. จัดทำและปรับปรุงแผนมาตรฐานการปฏิบัติงานสำหรับกิจกรรมการจัดการภาวะฉุกเฉินที่สำคัญ (Standard Operating Procedure: SOPs)

**การติดตามประเมินผล**

1. กำกับติดตามและประเมินผลตามมาตรฐานกรอบการดำเนินงาน EOC เช่น JEE, EOC Assessment Tool ในปี ๒๕๖๒ – ๒๕๖๔
2. กำกับติดตามให้เป็นไปตามเกณฑ์การประเมินขององค์การอนามัยโลก (Joint External Evaluation: JEE) ตามเครื่องมือ EOC Assessment Tool ในปี ๒๕๖๒ และ ๒๕๖๔

**วงเงินงบประมาณพร้อมแหล่งที่มาของงบประมาณ**

เงินงบประมาณ จำนวน ๙๘๓ ล้านบาท

**ผู้รับผิดชอบ**

หน่วยงานหลัก

- กองควบคุมโรคและภัยสุขภาพในภาวะฉุกเฉิน กรมควบคุมโรค

- สำนักงานปลัดกระทรวงสาธารณสุข

-สำนักงานสาธารณสุขจังหวัด

-โรงพยาบาลศูนย์

-โรงพยาบาลทั่วไป

**สรุปแนวทางการดำเนินการ/กิจกรรมโครงการ**  (ดังตารางสรุป)

|  | **กรอบระยะเวลา** | **ผู้รับผิดชอบ** | **วงเงิน** | **เป้าหมาย** | **ตัวขี้วัด** |
| --- | --- | --- | --- | --- | --- |
| **๒๕๖๒** | **๒๕๖๓** | **๒๕๖๔** |
| **๑** | **๒** | **๓** | **๔** | **๑** | **๒** | **๓** | **๔** | **๑** | **๒** | **๓** | **๔** | **(ล้านบาท)** | **แหล่งเงิน** |
| **มาตรการ ๑ การพัฒนาระบบการจัดการภาวะฉุกเฉินทางสาธารณสุขด้านโรคติดต่อให้มีประสิทธิภาพ** |
| ๑.จัดทำและปรับปรุงแผนปฏิบัติการภาวะฉุกเฉินสำหรับโรคติดต่อสำคัญที่มีโอกาสเกิดขึ้นสำหรับAll Hazards Specific Planการปฏิบัติในทุกระดับ (บรรจุโรคติดต่อที่สำคัญเป็นส่วนหนึ่งในแผนปฏิบัติการสำหรับทุกภัยอันตราย, All-Hazards Specific Plan) | / |  |  |  | / |  |  |  | / |  |  |  | สสจ |  |  | ปี ๖๒ ร้อยละ 80ปี ๖๓ ร้อยละ ๙๐ปี ๖๔ มากกว่า ร้อยละ ๙๐ | ร้อยละของศูนย์ปฏิบัติการภาวะฉุกเฉินในแต่ละระดับที่มีแผนปฏิบัติการภาวะฉุกเฉินสำหรับโรคติดต่อสำคัญ |
| ๒.จัดทำทบทวนปรับปรุงมาตรฐานการปฏิบัติงานสำหรับควบคุมโรคติดต่อและคู่มือต่างๆในการดำเนินการประเมินวิเคราะห์สถานการณ์และปฏิบัติการควบคุมโรคติดต่อ |  | / |  |  |  | / |  |  |  | / |  |  | สสจ |  |  | ปี ๖๒ (2)ปี ๖๓ (2)ปี ๖๔ (2) | จำนวนมาตรฐานการปฏิบัติงานและคู่มือต่างๆที่ได้จัดทำทบทวนปรับปรุง |
| ๓.พัฒนาศักยภาพทีมตระหนักรู้สถานการณ์เพื่อติดตามประเมินและวิเคราะห์สถานการณ์และวิเคราะห์ความเสี่ยงอย่างต่อเนื่อง | / |  |  |  | / |  |  |  | / |  |  |  | สสจ |  |  | อย่างน้อย 1 ครั้งต่อปี | อำเภอที่มีทีมตระหนักรู้สถานการณ์ |
| ๔. มีการจัดทำและซ้อมแผนเผชิญเหตุ(Incident Action Plan, IAP)สำหรับการตอบโต้ภาวะฉุกเฉินของโรคติดต่อ |  |  | / |  |  |  | / |  |  |  | / |  | สสจ |  |  | 1 ครั้งต่อปี  | ร้อยละของการปฏิบัติการตอบโต้ภาวะฉุกเฉินของโรคติดต่ออันตรายมีIAP |
| ๕. หน่วยควบคุมโรคติดต่อสามารถดำเนินการได้อย่างรวดเร็วและสามารถจำกัดผลกระทบที่เกิดจากภาวะฉุกเฉินทางสาธารณสุขด้านโรคติดต่อได้อย่างบูรณาการในทุกภาคส่วน | / | / | / | / | / | / | / | / | / | / | / | / | สสจ |  |  | ปี ๖๒ ทบทวนเวลา (ภายใน ๖ ชม.)ปี ๖๓ (ภายใน ๖ ชม.)ปี ๖๔(ภายใน ๖ ชม.) | ร้อยละของเหตุการณ์ที่ดำเนินได้ตามเกณฑ์ |
| ๖. มีการจัดการสรุปบทเรียนโดยเชิญผู้มีส่วนเกี่ยวข้องในการปฏิบัติการในสถานการณ์ที่เกี่ยวข้องร่วมพิจารณาหาแนวทางและมาตรการเพื่อการแก้ไขปัญหาในครั้งต่อไป |  |  |  | / |  |  |  | / |  |  |  | / | สสจ |  |  | ปี ๖๒ (๑๐๐)ปี ๖๓ (๑๐๐)ปี ๖๔ (๑๐๐) | ร้อยละของการตอบโต้โรคติดต่ออันตรายที่มีการสรุปบทเรียน |
| ๗.ปรับปรุงพัฒนามาตรฐานเกี่ยวข้องการปฏิบัติงานคู่มือต่างๆและแผนเผชิญเหตุจากการสรุปบทเรียนเพื่อการแก้ไขปัญหาในครั้งต่อไป |  |  | / |  |  |  | / |  |  |  | / |  | สสจ |  |  | ปี ๖๒ (มี)ปี ๖๓ (มี)ปี ๖๔ (มี) | มีการปรับปรุงพัฒนามาตรฐานการปฏิบัติงานคู่มือต่างๆแผนเผชิญเหตุจากการสรุปบทเรียน |
| **มาตรการ 2 พัฒนาศักยภาพ ให้กับเจ้าหน้าที่ บุคลากรทางการแพทย์และสาธารณสุขให้มีความพร้อมในการปฏิบัติงานป้องกัน ควบคุมโรคและดูแลรักษาผู้ป่วยโรคติดต่อ** |
| ๑. จัดทำและพัฒนามาตรฐานการปฏิบัติงานเกี่ยวกับความปลอดภัยของการปฏิบัติงานสอบสวนควบคุมโรค |  | / |  |  |  | / |  |  |  | / |  |  | สสจรพ |  |  | ปี ๖๒ (60)ปี ๖๓ (70)ปี ๖๔ (80)  | ร้อยละของศูนย์ปฏิบัติการภาวะฉุกเฉินในแต่ละระดับที่มีการจัดทำและพัฒนามาตรฐานการปฏิบัติงานเกี่ยวกับความปลอดภัย |
| ๒. ฝึกอบรมและพัฒนาศักยภาพและฝึกซ้อมเจ้าหน้าที่ปฏิบัติการสอบสวนควบคุมโรคในหน่วยควบคุมโรคติดต่อ(CDC unit)ทุกระดับให้สามารถปฏิบัติงานได้ตามมาตรฐาน |  | / |  |  |  | / |  |  |  | / |  |  | สสจ |  |  | ปี ๖๒ (๑๐๐)ปี ๖๓ (๑๐๐)ปี ๖๔ (๑๐๐) | ร้อยละของเจ้าหน้าที่ปฏิบัติการสอบสวนควบคุมโรคได้รับการฝึกอบรมและพัฒนาศักยภาพ |
| ๓. จัดเตรียมชุดอุปกรณ์ป้องกันอันตรายส่วนบุคคลสำหรับโรคติดต่อให้พร้อมใช้สำหรับเจ้าหน้าที่ปฏิบัติการสอบสวนควบคุมโรคในหน่วยควบคุมโรคติดต่ออย่างเพียงพอ | / | / | / | / | / | / | / | / | / | / | / | / | สสจสสอรพ |  |  | ปี ๖๒ (มี)ปี ๖๓ (มี)ปี ๖๔ (มี) | มีการเตรียมชุดอุปกรณ์ป้องกันอันตรายส่วนบุคคลสำหรับโรคติดต่อให้พร้อมใช้ครอบคลุมทั้งหมด |
| 1. จัดให้มีการป้องกันโรคให้กับเจ้าหน้าที่ปฏิบัติการควบคุมโรคติดต่อในการปฏิบัติงานอย่างเต็มที่ เช่น วัคซีนยาต้านพิษยาหรือเวชภัณฑ์อื่นๆที่จำเป็นสำหรับโรคติดต่อเป็นต้น
 | / | / | / | / | / | / | / | / | / | / | / | / | สสจรพสสอ |  |  | ปี ๖๒ (มี)ปี ๖๓ (มี)ปี ๖๔ (มี) | มีการเตรียมการป้องกันโรคให้กับเจ้าหน้าที่ปฏิบัติการควบคุมโรคติดต่อได้ครอบคลุมทั้งหมด |
| **มาตรการ ๓ พัฒนาเครื่องมือ อุปกรณ์ เทคโนโลยีสารสนเทศต่าง ๆ รวมถึงระบบการทำงานและแผนรองรับสถานการณ์ฉุกเฉินด้านโรคติดต่อในภาวะฉุกเฉินให้มีประสิทธิภาพ** |
| ๑. จัดให้มีและปรับปรุงศูนย์ปฏิบัติการภาวะฉุกเฉินให้มีพื้นที่เพียงพอมีห้องสำหรับการปฏิบัติการตามหน้าที่อย่างเหมาะในแต่ละระดับ | / | / | / | / | / | / | / | / | / | / | / | / | **สสจ****รพ****สสอ** |  |  | ปี ๖๒ (๘๐)ปี ๖๓ปี ๖๔  (>๙๐) | ร้อยละของ จังหวัด/อำเภอ ที่มีศูนย์ปฏิบัติการภาวะฉุกเฉิน |
| ๒. วางแผนและจัดหาอุปกรณ์สนับสนุนด้านต่างๆเช่นระบบเทคโนโลยีสารสนเทศระบบสื่อสารหลักระบบสื่อสารสำรอง ระบบสำรองไฟ เป็นต้น สำหรับศูนย์ปฏิบัติการภาวะฉุกเฉิน | / | / | / | / | / | / | / | / | / | / | / | / | **สสจ****รพ****สสอ** |  |  | ปี ๖๒ (๗๐)ปี ๖๓ (๘๐)ปี ๖๔(>๙๐) | ร้อยละของศูนย์ปฏิบัติการภาวะฉุกเฉินในแต่ละระดับที่มีอุปกรณ์สนับสนุนด้านต่างๆที่จำเป็นตามมาตรฐาน |
| ๓. ทบทวนและปรับปรุงการดำเนินงาน รวมถึงการแบ่งบทบาทหน้าที่ความรับผิดชอบของทีมงานต่างๆภายใต้ระบบบัญชาการเหตุการณ์ของศูนย์ปฏิบัติการภาวะฉุกเฉิน | / |  |  |  | / |  |  |  | / |  |  |  | สสจสสอรพ |  |  | ปี ๖๒ (มี)ปี ๖๓ (มี)ปี ๖๔ (มี) | มีการพัฒนากรอบภาพรวมการดำเนินงานและการแบ่งบทบาทหน้าที่ความรับผิดชอบของทีมงานต่างๆภายใต้ระบบบัญชาการเหตุการณ์ |
|  ๔.พัฒนาเกณฑ์การตัดสินใจเพื่อดำเนินการต่างๆที่เกี่ยวข้องกับการดำเนินงานภายในศูนย์ปฏิบัติการภาวะฉุกเฉิน | / | / | / | / | / | / | / | / | / | / | / | / | สสจรพสสอ |  |  | มีเกณฑ์การตัดสินใจ | จำนวนเกณฑ์การตัดสินใจเพื่อดำเนินการต่างๆที่พัฒนา |
| ๕. จัดทำแผนบริหารความต่อเนื่องของภารกิจองค์กรและแผนระดมทรัพยากรกำลังคนเพื่อปฏิบัติงานในศูนย์ปฏิบัติการภาวะฉุกเฉินและภาคสนาม | / |  |  |  | / |  |  |  | / |  |  |  | สสจรพสสอ |  |  | มีแผนบริหารความต่อเนื่อง | ร้อยละของหน่วยงานที่เกี่ยวข้องที่มีแผนบริหารความต่อเนื่องของภารกิจองค์กร |